L’associació hostalera AHORA Burjassot celebra l’Oktoberfest 2018
2025-07-24

L’Associació d’Hostalers Reunits Activament de Burjassot (AHORA) vol celebrar amb la ciutadania una festa típicament alemanya la celebració de la qual s’ha estés, des de fa uns anys, molt més allà de les fronteres germanes. Es tracta de l’Oktoberfets, la famosa Festa de la Cervesa que, a Burjassot tindrà lloc del 25 al 28 d’octubre, en diferents bars i restaurants del municipi.

Així, des del dijous i fins al diumenge, els ciutadans i ciutadanes que s’animen, tindran a la seua disposició una bona selecció de cerveses especials així com un variat assortiment de plats típics de la gastronomia alemanya en la Cafeteria de la Casa de Cultura, així com en altres locals com Cabana Café, Mariano, El Cafenet i The Temple Bar. També, durant els quatre dies de l’Oktoberfest, els foodtruck Pimentó torrat i Cuban Truck obriran en la Plaça de l’Ajuntament.

A més, en la pàgina de Facebook d’AHORA Burjassot, es pot participar en un sorteig el guanyador del qual o guanyadora es pot portar a casa un lot de més de cent cerveses.